[{"text_idx": "#000000", "text": "Uurimisto\u0308o\u0308 \u201cEesti maakana ajalugu ja nu\u0308u\u0308disaegne olukord\u201d"}, {"text_idx": "#000001", "text": "Olles mo\u0303ni aasta vana talu omanik Saaremaal, tajusin, et selleks, et talu maid korras hoida, on vaja kas traktorit vo\u0303i lambaid. Puht juhuslikult sattusin internetis u\u0308he kena kihnu maalamaba kodulehe peale. Armastus esimesest silmapilgust! Kes siis veel paremini sobiks vana rehimaja juurde, kui meie po\u0303lised, oma maalambad. Jagades aga, oma elu Saaremaa ja pealinna vahel, oli tunne, et praegu endale lambaid lubada ei saa. Iga asi oma o\u0303igel ajal. Seitse aastat unistamist ja igatsemist ja o\u0303ige aeg tuli 2016 aasta su\u0308gisel, kui tallu saabusid neli esimest kihnu maalammast."}, {"text_idx": "#000002", "text": "Kui on po\u0303lised maalamabad, peavad ju olema ka po\u0303lised maakanad. Ja\u0308lle unistamist ja igatsemist. Eelko\u0303ige seepa\u0308rast, et talus oli u\u0308ks laut ja kanu talvel ku\u0308lmlaudas ju ei pea. O\u0303ige aeg saabus ta\u0308nu koroonale, aasta oli 2020. Oli aega, oli vo\u0303imalust, sai soetatud vana palkhoone ja vaikselt hakkasid ka kanad tulema."}, {"text_idx": "#000005", "text": "Minust ei saa kunagi maakat julgesin ta\u0308iesti kindlalt va\u0308ita, kui 16aastaselt kolisin pealinna elama. Olin selles pa\u0308ris mitu aastat ta\u0308iesti veendunud, kuid siis hakkas midagi sees torkima ja hing hakkas ihkama privaatsust, loodust ja va\u0308rsket o\u0303hku. Nii saigi kolitud Tallinna la\u0308hedale metsade ja po\u0303ldude vahele ning alustasime perega meie armsa Tuulelinnu talu loomist, kus lastel on a\u0308ge kasvada ja meil vanematena lo\u0303putud vo\u0303imalused romantilisteks o\u0303htuteks.Esimesena oli kindel soov, et maid peavad korras hoidma Kihnu Maalambad, kuna po\u0303lise to\u0303una nad talve ei karda, poegivad tublisti ja on imelised emad. Lisaks on nad iseloomult just sellised armsad, so\u0303bralikud ja eriliselt ilusa va\u0308limusega lambad.Ja siis hakkasid mo\u0303tted edasi liikuma, u\u0308ks hetk lihtsalt teadsin, et minu tee on luua talu, kus kasvavad eelko\u0303ige po\u0303lised Eesti loomad ja linnud, kes on vastupidava tervisega ja ha\u0308sti hakkama saajad meie kliimas.Minu missiooniks on na\u0308idata, et elu talus koos loomadega ei ta\u0308henda ta\u0308napa\u0308eval ammugi seda, mis vanasti, kuid saadused on endiselt samad, kasutades nutikaid lahendusi ja tarka majandamist."}, {"text_idx": "#000006", "text": "Mina olin pa\u0308ris pisike punn, kui sibasin maal talus ringi, otsisin vanaema naabrinaise kanalast peidetud mune ja tegin tibudele keedumuna so\u0308o\u0308giks, lu\u0308psin lehmi ja ratsutasin hobustega. Elanud olin ma aga alati pealinnas \u2013 mingil hetkel nooruses ko\u0308itsidlinnatuled plikatirtsu rohkem.Esimese lapse su\u0308nniga hakkasid meil abikaasaga mo\u0303lemil mo\u0303tted tasapisi maamaja poole triivima. Oma kodust metsade vahel sai meie unistus. Kui su\u0308ndis teine laps, siis teadsime, millist elu soovime temale pakkuda ning nagu tellitult, leidsime imekauni talu, mis oli tuhandeid kordi imelisem, kui unistadagi julgesime. Peatselt kolisimegi va\u0308rskete omanikena, su\u0308damed sa\u0308ramas, uude koju sisse!Esmalt vo\u0303tsin su\u0308dameasjaks kasvatada puhast ja va\u0308ekat toitu ise ning seda loomulikult pa\u0308randseemnetest, vo\u0303imalikult loodusla\u0308hedaselt ja ehedalt. Nii jo\u0303udsin Maadjas MTU\u0308-sse.Abikaasa vihjas aga ja\u0308rjest tugevamalt, et kanu tahaks ikka ka! Ja\u0308llegi, heade asjade kokku langemisel, juhtus nii, et kui ka mina olin enda seesselle otsuse a\u0308ra teinud ning kanu valima hakanud, pakkus u\u0308hel 2021 aasta kevadisel Maadjase koosolekul Imbi Ja\u0308etma maakana tibusid. Ma ei tea, kas ma sel hetkel suurest o\u0303hinast ja a\u0308ratundmisro\u0303o\u0303must tal lause u\u0308ldse lo\u0303petada lasin vo\u0303i ho\u0303ikasin oma kindlast soovist kohe vahele. Igatahes loetud pa\u0308evad hiljem to\u0303in Imbi juurest koju kuus esimest, meie oma po\u0303lise maakana tibu! Peagi lisandusid ka teised ja kolmandad tibud.Sa\u0308ilitajaks ma kohe ei kippunud. Nautisin nende seltskonda, ja\u0308lgisin ja o\u0303ppisin tundma. Tu\u0308litasin kogenumaid palju ku\u0308simuste ja murede/ro\u0303o\u0303mudega ning o\u0303ppisin maakanade kohta siit ja sealtpoolt. Ja oiiiii, ma armusin neisse! Nad on to\u0303eliselt nutikad ja leidlikud ja vahel natuke totukesed ka. Igal kanal ja kukel on omad kiiksud ja va\u0308ga selgelt eristuvad iseloomujooned. Nad on terved ja elujo\u0303ulised, lendavad ha\u0308sti ja mis olulisim \u2013 imelised lapsevanemad! Seda nende kirjeldamise osa vo\u0303iksin tru\u0308kkima ja\u0308a\u0308dagi, ku\u0308sige minult parem otse \ud83d\ude42Ta\u0308na, rohkem kui aasta hiljem, on mul va\u0308ga kirju suurte maakanade kari. Minu su\u0308dameasjaks on nende teadlik sa\u0308ilitamine, seda nii va\u0308limiku kui ka loomuomaste instinktide ja\u0308tkumise vo\u0303tmes, lisaks ilusa ja o\u0303nneliku elu tagamine!Ma loodan su\u0308damest, et ajapikku avastab veel palju toredaid inimesi enda jaoks selle po\u0303lise ja a\u0308geda kana, meie oma eesti maakana!"}, {"text_idx": "#000007", "text": "O\u0303ppisin u\u0308likoolis bioloogiks, ta\u0308psemalt ornitoloogiks. Linnuteadlane minus on ku\u0308ll enamalt jaolt erru la\u0308inud ja hetkel olen pigem koolijuht,galeriiomanik ja amato\u0308o\u0308rkunstnik, aga linnud on ikka minu lemmikud ja midagi ma ma\u0308letan ka geenidest. Kodulinnud on laisale hobiornitoloogile jo\u0303ukohane vaatlusobjekt. Maakanad sattusid olema minu vanaema majas Lo\u0303o ku\u0308las ja kuidagi la\u0308ks nii, et lubasin proovida sa\u0308ilitada neid geene kuni selgub, kas need vo\u0303i kas u\u0308ldse on sa\u0308ilinud po\u0303liskana Eestis."}, {"text_idx": "#000008", "text": "Minu Lihulas vanas tapamajas avatud kunstigalerii hoovis on kanad ku\u0308lastajate lemmikud ning lakkamatult olen ko\u0303igile ka kana-juttu ajanud, meie ajaloolist kana tutvustanud ja seela\u0308bi teadmist sellest u\u0308liharuldasest linnust levitanud. Olen ro\u0303o\u0303mus, et maakana-usku inimesi ning po\u0303liskana sa\u0308ilitajaid on tulnud ja\u0308rjest juurde!"}, {"text_idx": "#000009", "text": "Mina olen seltsi noorim liige. Maakana kasvatamiseni jo\u0303udsin erinevalt teistest kasvatajatest u\u0308sna suure ringiga. Kanad otsustas maakoju soetada 2018. aastal mu ema, kes alustas kanapidamist kahe to\u0308o\u0308stuskana, u\u0308he braama to\u0303ugu kana ja kahe aafrika pa\u0308rlkanaga. Kiindusin meie kanadesse enam-va\u0308hem silmapilkselt. Aasta hiljem, 2019. aastal viisin ennast erinevate kanato\u0303ugudega u\u0308ha paremini kurssi. Sel aastal kuulsin esimest korda ka tiukritest, metsikutest segato\u0303ugu kanadest."}, {"text_idx": "#000010", "text": "Esimestel aastatel pidin rinda pistma erinevate metsloomadega, sest kanad polnud piisavalt ha\u0308sti kaitstud. Kanu said hambusse nii rebased, mingid, kullid kui pistrikud. Vo\u0303imalik, et just nende kogemuste to\u0303ttu tekkis mul soov kanade ja\u0308rele, kes oskaksid ennast kiskjate eest vo\u0303imalikult ha\u0308sti ise kaitsta: vajadusel kiiresti po\u0303o\u0303sasse varjuda vo\u0303i puu otsa lennata. Otsisin sellist kanato\u0303ugu mitu kuud; kaalusin nii prantsuse kui islandi maakanu, huvi pakkusid ka egiptuse fayoumid. Lo\u0303puks sattusin internetis peale eesti maakanale."}, {"text_idx": "#000011", "text": "Esimesed katsed maakanu tibudena u\u0308les kasvatada ebao\u0303nnestusid. Haudemunadest koorusid vaid u\u0308ksikud tibud ja needki olid kuked, kes langesid hiljem rebase saagiks. To\u0303in mune nii Harjumaalt, La\u0308a\u0308nemaalt kui La\u0308a\u0308ne-Virumaalt, kuid igal korral la\u0308ks midagi untsu."}, {"text_idx": "#000012", "text": "2020. aasta suvel to\u0303in tallu neli Vormsi-Keedika tibu."}, {"text_idx": "#000013", "text": "Praegu kasvatan peamiselt Vormsi-Keedika maakanu, aga olen neid seganud ka Lo\u0303o kanadega. Minu kanad elavad valdava osa aastast suures pealt lahtises aedikus ning magavad puu otsas. Hoian maakanu tingimustes, mis on neile ko\u0303ige loomuomasemad, sa\u0308ilitades sedasi neile iseloomulikke omadusi. Talvel hoian neid soojemas talvekorteris."}]